
REFERAT DE APROBARE



             În conformitate cu prevederile Hotărârii Guvernului nr.123/2026 privind aprobarea măsurilor de organizare şi funcţionare, precum şi de reorganizare ale Regiei Naţionale a Pădurilor - Romsilva:
 „Romsilva are în subordinea sa unităţi cu personalitate juridică, prevăzute în anexa nr.2…” ................................................................................................
„În subordinea Romsilva funcţionează unităţi cu personalitate juridică, prevăzute în anexa nr. 2, cu atribuţii în domeniul administrării ariilor naturale protejate, în activitatea de creştere, exploatare şi ameliorare a cabalinelor de rasă şi educaţie forestieră şi de mediu.”
	Având în vedere prevederile art.4 alin.(1) lit.b) din Ordonanţa Guvernului nr.26/2013, aprobată cu completări prin Legea nr.47/2014, cu modificările și completările ulterioare,  Bugetele de venituri şi cheltuieli ale operatorilor economici se aprobă „prin ordin comun al ordonatorului principal de credite, al ministrului finanţelor publice şi al ministrului muncii, familiei, protecţiei sociale şi persoanelor vârstnice pentru operatorii economici prevăzuţi la art. 1 lit. c) la care persoanele juridice prevăzute la art.1 lit. a) sau instituţiile publice centrale sunt acţionari unici ori deţin direct sau indirect o participaţie majoritară”,
[bookmark: _Hlk39144795]se impune iniţierea demersurilor pentru aprobarea Bugetelor de Venituri şi Cheltuieli pe anul 2026 ale unităților cu personalitate juridică ale Regiei Naţionale a Pădurilor - Romsilva prevăzute în anexa nr.2 pct.1 – 22 și pct.24 din Hotărârea Guvernului nr.123/2026 privind aprobarea măsurilor de organizare şi funcţionare, precum şi de reorganizare ale Regiei Naţionale a Pădurilor - Romsilva.
[bookmark: _Hlk38979365]Din centralizarea bugetelor de venituri şi cheltuieli pe anul 2026 ale administrațiilor parcurilor naturale / naționale și al Muzeului Cinegetic al Carpaților „POSADA” rezultă următoarele:
[bookmark: _Hlk506298766]- venituri totale, respectiv venituri din exploatare în sumă de 58.669,0 mii lei;
- nivelul cheltuielilor totale este de 58.669,0 mii lei, din care cheltuieli de exploatare 58.658,0 mii lei;
- cheltuielile de personal sunt în valoare totală de 48.694,0 mii lei și au fost determinate în funcție de salariile aflate în plată la data de 30 noiembrie 2025 pentru numărul de personal existent la sfârșitul anului 2025, fiind in concordanță cu prevederile Legii nr.43/2026 – Legea Bugetului de Stat pe anul 2026, ale Legii nr.296/2023 privind unele măsuri fiscal-bugetare pentru asigurarea sustenabilității financiare a României pe termen lung, ale Ordonanței de urgență a Guvernului nr. 89/2025 pentru modificarea și completarea Legii nr. 227/2015 privind Codul fiscal, reglementarea unor măsuri fiscal-bugetare, precum și pentru modificarea și completarea unor acte normative, cu modificările și completările ulterioare, precum și ale Ordonanței Guvernului nr.26/2013 privind întărirea disciplinei financiare la nivelul unor operatori economici la care statul sau unitățile administrativ teritoriale sunt acționari unici sau majoritari sau dețin direct ori indirect o participație majoritară, aprobată cu completări prin Legea nr.47/2014, cu modificările și completările ulterioare.   
          C0. Cheltuielile de natură salarială au fost fundamentate în conformitate cu prevederile art. XXXVI din Ordonanța de urgență a Guvernului nr. 89/2025, cu modificările și completările ulterioare.
         C1. Cheltuielile cu salariile au fost determinate cu respectarea prevederilor art. XXXVI din Ordonanța de urgență a Guvernului nr. 89/2025, cu modificările și completările ulterioare, astfel că nu au fost prevăzute majorări/indexări sau alte mecanisme de creștere salarială pentru drepturile reprezentând salarii aflate în plată la data de 30 noiembrie 2025 raportat la numărul de personal existent la sfârșitul anului.
Comparativ cu valoarea aprobată în Bugetul de venituri și cheltuieli pentru anul 2025, cheltuielile cu salariile înregistrează o diminuare de 1,0%, respectiv 496 mii lei.
Deși comparativ cu valoarea realizată în anul 2025, cheltuielile cu salariile înregistrează o diferență mai mare cu 1,7%, respectiv 754 mii lei, acestea nu au fost majorate/indexate și nu au fost prevăzute alte mecanisme de creștere salarială în cursul anului 2026 pentru salariile aflate în plată la data de 30 noiembrie 2025, diferența rezultă din faptul că în anul 2025 s-au realizat economii la cheltuielile cu salariile, din următoarele motive:  
- contracte individuale de muncă au fost suspendate ca urmare a ocupării unei funcții publice, pentru incapacitate temporară de muncă pe perioade mai lungi, concediu de creștere și îngrijirea copilului până la vârsta de 2 ani, concediu fără plată, etc;
- diminuarea cheltuielilor cu salariile tuturor salariaților pentru încadrarea în limitele bugetare;
- cheltuielile cu salariile au fost suportate din proiecte cu finanțare nerambursabilă;
- atribuțiile și competențele unor funcții au fost delegate altor salariați.
          Pentru anul 2026, Administrațiile Parcurilor Naturale / Naționale și Muzeul Cinegetic al Carpaților „Posada” nu au prevăzut majorarea/indexarea sau alte mecanisme de creștere salarială, pentru drepturile reprezentând salarii aflate în plată la data de 30 noiembrie 2025 raportat la numărul de personal existent la sfârșitul anului.
         C2. Bonusurile au fost fundamentate în conformitate cu prevederile art. XXXVI alin.(1) lit. d) din Ordonanța de urgență a Guvernului nr. 89/2025, cu modificările și completările ulterioare, conform căruia:  „(1) Pentru anul 2026, operatorii economici care aplică prevederile Ordonanței Guvernului nr. 26/2013 (...), mențin în plată drepturile de natură salarială la data de 30 noiembrie 2025 pentru numărul de personal realizat la finele acestui an, la care se vor adăuga sumele reprezentând creșterea salariului de bază minim brut pe țară garantat în plată pentru anul 2026 și a celorlalte cheltuieli de natură salarială aferente acestuia, numai pentru personalul care intră sub incidența acestor reglementări, concomitent cu îndeplinirea următoarelor cerințe cumulative:...................................................................
d) menținerea în plată a nivelului premiilor, primelor, bonusurilor, bonificațiilor şi a altor drepturi de natură salarială, aflate în plată în anul 2025, acordate conform prevederilor legale, în cazul operatorilor economici care nu au pierderi contabile din anii precedenți şi nu planifică pierderi în anul 2026, cu excepția sumelor ce reprezintă participarea salariaților la profit şi a cheltuielilor sociale prevăzute la art. 25 din Legea nr. 227/2015, cu modificările şi completările ulterioare, după caz.”    
          În cadrul acestor categorii de cheltuieli sunt cuprinse: cheltuielile cu tichetele de masă în valoare de 1.180,0 mii lei, fiind de 16 lei/zi/salariat, cheltuielile sociale în valoare de 587,0 mii lei respectiv ajutoare de naștere, ajutoare de deces, ajutoare boli grave și incurabile, etc fiind mult sub nivelul de deductibilitate prevăzut de lege și  alte cheltuieli conform CCM în valoare de 436,0 mii lei, în care se include lemnul fasonat de foc, respectiv 5-6 mc/an/salariat.
          C5. Cheltuielile cu contribuțiile datorate de angajator  sunt în valoare de 1.052 mii lei, înregistrează o creștere de 4,5% comparativ cu valoarea realizată în anul anterior și au fost calculate conform prevederilor legale în vigoare.
          Alte cheltuieli de exploatare sunt în valoare de 820 mii lei și înregistrează o diminuare de 1,7% comparativ cu valoarea realizată în anul 2025. În cadrul acestei categorii de cheltuieli ponderea cea mai importantă o reprezintă cheltuielile cu amortizarea imobilizărilor corporale și necorporale în valoare de 805,0 mii lei.
          Indicele productivității muncii a fost calculat pe total personal mediu (lei/persoana) acesta înregistrând în anul 2026 o creștere de 6,7% comparativ cu nivelul realizat în anul 2025.
         Câștigul mediu lunar pe salariat determinat pe baza cheltuielilor de natură salarială recalculat conform OG 26/2013 și a Legii anuale a Bugetului de stat este de 11.705 lei / persoană.
           Veniturile și Cheltuielile din fonduri europene sunt în valoare de 44.361 mii lei și înregistrează o creștere de 142,8% în anul 2026 comparativ cu valoarea realizată la sfârșitul anului 2025, justificată de graficul de implementare, precum și de finalizarea unor proiecte din fonduri europene.
             În anul 2026, cheltuieli din fonduri europene mai mari se înregistrează la administrațiile de parc care au în implementare proiecte aprobate în principal în cadrul Programului Operațional Infrastructură Mare - POIM, respectiv:
APN Munții Rodnei – 16.357 mii lei;
APN Călimani – 7.700 mii lei;
APN Retezat – 5.160 mii lei;
APN Grădiștea Muncelului – Cioclovina – 4.059 mii lei;
APN Piatra Craiului – 2.754 mii lei;
APN Cozia – 2.350 mii lei;
APN Apuseni - 2.016 mii lei, etc.
            Cheltuielile din fonduri europene au fost împărțite pe categorii de cheltuieli conform planurilor financiare ale proiectelor, ceea ce determină creșteri mai ridicate pentru unele categorii de cheltuieli.
             Pentru anul 2026 sursele de finanțare a investițiilor prevăzute în buget sunt în valoare de 15.214 mii lei și se compun din: surse proprii de finanțare, respectiv din amortizarea mijloacelor fixe în valoare  de 642 mii lei și din alte surse, respectiv surse de finanțare a investitiilor primite în cadrul proiectelor cu finanțare europeană nerambursabilă, inclusiv amortizarea mijloacelor fixe achizitionate pe proiecte din fonduri europene, în valoare de 14.572 mii lei pe care administrațiile parcurilor naționale și naturale le au în derulare.
            Pentru anul 2026 administrațiile parcurilor naturale/naționale și Muzeului Cinegetic al Carpaților „POSADA” nu prevăd înregistrarea de plăţi restante, nu au împrumuturi contractate și nu înregistrează profit. 
[bookmark: _Hlk506299473]      Menționăm că la fundamentarea indicatorilor economico – financiari s-au avut în vedere recomandările și propunerile organelor de control și audit, iar proiectul bugetului de venituri și cheltuieli pe anul 2026 al administrațiilor parcurilor naturale / naționale și al Muzeului Cinegetic al Carpaților „POSADA” a fost avizat prin Hotărârea nr. 26 din 21.10.2026 a Consiliului de Administrație al Regiei Naționale a Pădurilor – ROMSILVA și a fost supus controlului financiar de gestiune, conform Hotărârii Guvernului nr.1151/2012 pentru aprobarea Normelor metodologice privind modul de organizare şi exercitare a contolului financiar de gestiune.
 Bugetele de venituri și cheltuieli pentru anul 2026 ale administrațiilor parcurilor naturale / naționale și al Muzeului Cinegetic al Carpaților „Posada” au fost întocmite cu respectarea prevederilor art. XXXVI din Ordonanța de urgență a Guvernului nr.89/2025, cu modificările și completările ulterioare, respectiv  nu au prevăzut majorarea, indexarea sau alte mecanisme de creştere salarială pentru drepturile reprezentând salarii aflate în plată la data de 30 noiembrie 2025 pentru numărul de personal realizat la sfârțitul anului.  
    La întocmirea Bugetelor de venituri și cheltuieli pe anul 2026 au fost respectate prevederile Ordonanţei Guvernului nr. 80/2001 privind stabilirea unor normative de cheltuieli pentru autoritățile administrației publice și instituțiile publice, cu modificările și completările ulterioare, ale Ordonanței de urgență a Guvernului nr.34/2023 privind unele măsuri fiscal-bugetare, prorogarea unor termene, precum și pentru modificarea și completarea unor acte normative și respectiv ale Legii nr.141/2025 privind unele măsuri fiscal-bugetare.              
[bookmark: _Hlk39044606]Având în vedere prevederile art.8 alin.(1), (2) și (4) din Ordonanța Guvernului nr.26/2013, aprobată cu completări prin Legea nr.47/2014, cu modificările și completările ulterioare, până la aprobarea prin ordin comun al ordonatorului principal de credite, al ministrului finanţelor şi al ministrului muncii, familiei, tineretului și solidarității sociale, a bugetului de venituri și cheltuieli pe anul 2026 ale administrațiilor parcurilor naturale / naționale și al Muzeului Cinegetic al Carpaților „Posada”,  propunem ca nivelul cheltuielilor aprobate să fie la nivelul celor efectiv realizate, în condițiile în care acestea depășesc plafoanele prevăzute la aliniatele mai sus menționate.
          Concluzionând, la fundamentarea indicatorilor menţionaţi în Bugetele de Venituri şi Cheltuieli pentru anul 2026 ale administrațiilor parcurilor naturale/naționale și al Muzeului Cinegetic al Carpaților „Posada” s-au avut în vedere următoarele:
· respectarea prevederilor contractelor de administrare;
· implementarea proiectelor și programelor privind ariile naturale protejate administrate;
· realizarea planurilor anuale de lucru pentru anul 2026; 
· implementarea acțiunilor stabilite prin planurile de management ale parcurilor naționale și naturale (aprobate prin acte normative);
· achitarea integrală și la timp a tuturor obligațiilor de plată către bugetul de stat și bugetele fondurilor speciale ( TVA, alte impozite și taxe).
· propunerile acestor unități privind bugetul de venituri și cheltuieli pentru anul 2026;
· realizările la finele anului 2025;
· asigurarea fondurilor necesare administrării ariilor naturale protejate.

[bookmark: _Hlk39146939]          Anexăm prezentei bugetele de venituri şi cheltuieli pe anul 2026 ale unităților cu personalitate juridică ale Regiei Naţionale a Pădurilor - Romsilva prevăzute în anexa nr. 2 pct. 1–22 și pct.24 din Hotărârea Guvernului nr.123/2026 privind aprobarea măsurilor de organizare şi funcţionare, precum şi de reorganizare ale Regiei Naţionale a Pădurilor - Romsilva.
           Față de cele de mai sus, vă rugăm să fiți de acord cu aprobarea proiectului de Ordin al ministrului mediului, apelor și pădurilor, al ministrului muncii, familiei, tineretului și solidarității sociale și al ministrului finanțelor privind aprobarea bugetelor de venituri şi cheltuieli pe anul 2026 ale unităților cu personalitate juridică ale Regiei Naţionale a Pădurilor - Romsilva prevăzute în anexa nr.2 pct. 1 - 22 și pct.24 din Hotărârea Guvernului nr.123/2026 privind aprobarea măsurilor de organizare şi funcţionare, precum şi de reorganizare ale Regiei Naţionale a Pădurilor - Romsilva.

